‘ছোটে নবাব’-এর খেতাব অনেক দিন আগেই হাতছাড়া হয়েছে সেফ আলি খানের। তা বর্তমানে তৈমুরের। ২০১৬ সালের ২০ ডিসেম্বর জন্ম হয় পটৌডি পরিবারের এই বংশধরের। 
অন্য দিকে, নবাব পরিবারের কন্যা সোবা আলির মেয়ে, ইনায়া নাউমি খেমুর জন্ম হয় ২০১৭ সালের ২৯ সেপ্টেম্বর। দেখতে দেখতে কেটে গিয়েছে ছ’মাস।

এই বিষয়ে অন্যান্য খবর

খুদে তৈমুরকে নিয়ে কেন চিন্তিত বাবা সেফ, জেনে নিন
কেমন দিন কাটাচ্ছে ছোট্ট তৈমুর আলি খান, দেখে নিন একঝলকে


দাদা তৈমুরের মতো জনপ্রিয়তা না থাকলেও, ছোট্ট ইনায়াকে নিয়েও মাতামাতির শেষ নেই সোশ্যাল মিডিয়াতে। 
গতকাল, ২৯ মার্চ, ছ’মাসের জন্মদিন পালন করা হল ইনায়ার। বাবা কুণালই তার ‘হাফ বার্থডে’ কেকটি কাটে। তখন পাশে তার মা সোহাও ছিল। কিন্তু, ছবিতে দেখা যায়নি তৈমুর বা পটৌডি পরিবারের অন্য কারোকে। 

ছবি: সোহা আলির ইনস্টাগ্রাম অ্যাকাউন্ট
এর আগে অনেক সময়েই তৈমুর ও ইনায়ার একত্রে বেশ কিছু ছবি ভাইরাল হয়েছে নেট দুনিয়ায়। তাই সকলেই আশা করেছিল ইনায়ার  ছ’মাসের জন্মদিন উপলক্ষ্যে উপস্থিত থাকবে তার দাদা।
সর্বভারতীয় এক সংবাদমাধ্যমের প্রতিবেদনে যদিও বলা হয়েছে যে, মা করিনা কপূর খানের সঙ্গে ছোট্ট তৈমুর, গতকাল গিয়েছিল তার পিসির বাড়ি।